CELEX: 62008CN0233
Language: mt
Date: 2008-05-30 00:00:00
Title: Kawża C-233/08: Talba għal deċiżjoni preliminari magħmula minn Nejvyšší správní soud (Ir-Repubblika Ċeka) fit- 30 ta' Mejju 2008 — Milan Kyrian vs Celní úřad Tábor

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/26
            
         Talba għal deċiżjoni preliminari magħmula minn Nejvyšší správní soud (Ir-Repubblika Ċeka) fit-30 ta' Mejju 2008 — Milan Kyrian vs Celní úřad Tábor
   (Kawża C-233/08)
   (2008/C 209/38)
   Lingwa tal-kawża: Iċ-Ċek
   Qorti tar-rinviju
   Nejvyšší správní soud
   Partijiet fil-kawża prinċipali
   
      Rikorrent: Milan Kyrian
   
      Konvenut: Celní úřad Tábor
   Domandi preliminari
   
               1)
            
            
               L-Artikolu 12(3) tad-Direttiva tal-Kunsill Nru 76/308/KEE (1) tal-15 ta' Marzu 1976 dwar l-assistenza reċiproka għall-irkupru ta' krediti rigward ċerti imposti, dazji, taxxi u miżuri oħra għandu jiġi interpretat fis-sens li, jekk jitressaq quddiem il-qorti ta' Stat Membru li fih l-awtorità mitluba tkun tinsab rikors intiż kontra miżuri ta' rkupru, din il-qorti hija kompetenti li tivverifika, skond il-liġijiet u r-regolamenti ta' dan l-Istat Membru, jekk it-titolu li jippermetti l-eżekuzzjoni ta' l-irkupru (titolu) huwiex eżegwibbli u jekk dan ġiex regolament innotifikat lid-debitur?
            
         
               2)
            
            
               Mill-prinċipji ġenerali tad-dritt Komunitarju, b'mod partikulari mill-prinċipju tad-dritt għal smigħ xieraq, mill-prinċipju ta' amministrazzjoni tajba u mill-prinċipju ta' l-Istat tad-dritt, jirriżulta li n-notifika tat-titolu li jippermetti l-eżekuzzjoni ta' l-irkupru (titolu) lid-debitur f'lingwa għajr dik li huwa jifhem u li lanqas hija l-lingwa uffiċjali ta' l-Istat li fih it-titolu huwa nnotifikat lid-debitur hija vvizjata b'nuqqas li jippermetti li jiġi rrifjutat l-irkupru abbażi ta' tali titolu?
            
         
      (1)  ĠU L 73, p. 18.